title: Florin
text: Ar florin a oa anv ur moneiz en Europa abaoe ar Grennamzer. An hini bouezusañ e oa, en aour e oa da gentañ. Skrivet e veze flpe ƒ evit floren pe florenus.
  
  Dont a ra an anv eus hini ar moneiz implijet e Firenze er Grennamzer, ar fiorino d'oro. Krouet e voe e 1252 gant arc'hanterien Firenze (Arte del Cambio), unan eus pemp korf-labour ar gêr italian. Daouzek vloaz goude eo Loeiz IX, roue Bro-C'hall, a grouas ar skoed, anvet loeiz aour. 
  
  E 1284 eo e Venezia e voe krouet an dugad aour.
  
  Hiziv 
  Graet e vez gant ar florin c'hoazh hiziv :
   ar florin izelvroat, pe gulden (a oa anvet gwechall gulden florijn pe gouden florijn, da lavaret eo florin en aour), en Antilhez Nederlandat ;
   florin Aruba, en Aruba ;
   en Hungaria e reer gant ar forint, un anv kenorin ;
   e Polonia : ar złoty, evel gulden, a dalv kement hag « en aour ».
  
  Gwelet ivez 
   Florin aour Yann V
  
  Moneizoù